wannaphong/clean_thaiwikipedia huggingface dataset:
# บารอเนสวิลเฮลมีเนอแห่งดอร์นบวร์ค
บารอเนสวิลเฮลมีเนอแห่งดอร์นบวร์ค หรือ วิลเฮลมีเนอ เจ้าหญิงแห่งทวร์นและทัคซิส (พระนามเต็ม: วิลเฮลมีเนอ คาโรลีน คริสทีอาเน อ็องเรียต; 6 มีนาคม 1803 – 14 พฤษภาคม 1835) ทรงเป็นขุนนางในตระกูลดอร์นบวร์ค ตั้งแต่แรกประสูติ ทรงเป็นบารอเนสแห่งดอร์นบวร์ค 
 พระประวัติ 
บารอเนสวิลเฮลมีเนอ ประสูติเมื่อวันที่ 6 มีนาคม 1803 เป็นธิดาใน แอ็นสท์ บารอนแห่งดอร์นบวร์ค และ บารอเนสวิลเฮลมีเนอแห่งเกลาบวร์ค โดยพระองค์มีพระนามเล่นในหมู่พระญาติว่า มิมิ ทรงมีพระพี่น้องร่วมพระครรภ์ 2 ท่าน คือ เคานต์คาร์ล ฟรีดริช ฟ็อน ดอร์นบวร์ค และ เคาน์เตสโซฟีอาแห่งดอร์นบวร์ค
 เสกสมรส 
พระองค์ทรงเสกสมรสกับ  มัคซีมีลีอาน คาร์ล เจ้าชายที่ 6 แห่งทวร์นและทัคซิส เมื่อวันที่ 24 สิงหาคม 1828 โดยงานเสกสมรสจัดขึ้น ณ เมืองเรเกินส์บวร์ค ทั้งคู่ มีพระบุตรคือ
เจ้าชายคาร์ล วิลเฮ็ล์มแห่งทวร์นและทัคซิส
เจ้าหญิงเตเรซา มาธิลด์แห่งทวร์นและทัคซิส
มัคซีมีลีอาน อันตอน เจ้าชายรัชทายาทแห่งทวร์นและทัคซิส
เจ้าชายอีกอนแห่งทวร์นและทัคซิส
เจ้าชายธีโอดอร์แห่งทวร์นและทัคซิส

ครอบครัวของพระองค์ซึ่งเป็นตระกูลขุนนางโปรเตสแตนต์ของเฮสเซียน และตามกฎหมายของพระราชบัญญัติราชวงศ์ทวร์นและทัคซิสแห่งราชวงศ์ปี 1776 (ไรชส์อุนมิทเทิลบาร์ไคท์) ถือว่าไม่มีฐานะเทียบเท่ากับครอบครัวพระสวามี แม้ว่าสมาชิกในราชวงศ์จะต่อต้านการเสกสมรสอย่างรุนแรง โดยเฉพาะจากพระมารดาของพระสวามี แต่สุดแล้ว ทั้ง 2 พระองค์ก็ทรงเสกสมรสกันในที่สุด

ในปี 1834 พระองค์ทรงพระประชวรระหว่างทรงขับรถไปยังปราสาทชราอุสโตวิทซ์ ซึ่งเป็นที่ดินแห่งหนึ่งในโบฮีเมีย ที่ราชวงศ์ทวร์นและทัคซิสเป็นเจ้าของ ในช่วงต้นปี 1835 เสด็จไปรักษาพระอาการประชวร ณ เนือร์นแบร์ค เพื่อรับการรักษาด้วยวิธีโฮมีโอพาธี กับนายแพทย์รอยเตอร์ ทรงมัความหวังว่าการรักษาดังกล่าวจะสำเร็จ และทำให้พระอาการประชวรหายขาดได้ อย่างไรก็ตาม พระองค์สิ้นพระชนม์เมื่อวันที่ 14 พฤษภาคม 1835 สิริพระชันษา 32 ปี
# แอสตันมาร์ตินในฟอร์มูลาวัน
แอสตันมาร์ตินเป็นบริษัทผลิตรถยนต์สัญชาติบริติชที่เข้าร่วมการแข่งขันฟอร์มูลาวันในฐานะที่แตกต่างกัน ปัจจุบันมีทีมที่เป็นตัวแทนเข้าร่วมการแข่งขันภายใต้ชื่อ แอสตันมาร์ตินอะแรมโคเอฟวันทีม  บริษัทเข้าร่วมการแข่งขันฟอร์มูลาวันครั้งแรกระหว่างฤดูกาล  ในฐานะผู้ผลิตแชสซีของรถรุ่นดีบีอาร์4 และเครื่องยนต์ที่ใช้ขับเคลื่อนให้แก่ทีมของเจ้าของบริษัทในขณะนั้นคือเดวิด บราวน์คอร์ปอเรชัน  แต่ทีมไม่สามารถสะสมคะแนนในการแข่งขัน ทีมยังคงทำผลงานได้ไม่ดีตลอดฤดูกาลถัดมา และไม่มีคะแนนสะสมเหมือนเดิม ส่งผลให้แอสตันมาร์ตินตัดสินใจออกจากการแข่งขันฟอร์มูลาวันหลังสิ้นสุดฤดูกาล

แอสตันมาร์ตินกลับมาเข้าร่วมการแข่งขันฟอร์มูลาวันหลังจากการปรับภาพลักษณ์ใหม่ของเรซซิงพอยต์เอฟวันทีมในฤดูกาล  และใช้เครื่องยนต์ที่ผลิตโดยเมอร์เซเดสต่อจากทีมเดิม ทีมได้ร่วมมือกับฮอนด้าเรซซิงคอร์ปอเรชันเพื่อผลิตและใช้เครื่องยนต์ของฮอนด้าในฤดูกาล  ทีมถือครองโดย ลอว์เรนซ์ สโตรลล์ และมี เฟร์นันโด อาลอนโซ แชมป์โลกสองสมัยจากสเปน และ แลนซ์ สโตรลล์ จากแคนาดา เป็นนักขับประจำทีมมาตั้งแต่ฤดูกาล  ฐานการผลิตหลักของทีมตั้งอยู่ที่เมืองซิลเวอร์สโตน ประเทศอังกฤษ ทีมเคยเข้าร่วมการแข่งขันฟอร์มูลาวันรายการก่อนหน้าภายใต้ชื่อที่แตกต่างกัน เริ่มตั้งแต่จอร์แดนกรังด์ปรีซ์ในฤดูกาล 

 ผลการแข่งขันฟอร์มูลาวัน 
(คำสำคัญ)
 ฤดูกาล แชสซี เครื่องยนต์ ยางรถยนต์ นักขับ 1 2 3 4 5 6 7 8 9 10 11 12 13 14 15 16 17 18 19 20 21 22 23 24 คะแนน   ดีบีอาร์4     MON 500 NED FRA GBR GER POR ITA USA 0   รอย ซัลวาโดรี Ret 6 6 Ret  แคร์โรลล์ เชลบี Ret Ret 8 10  ดีบีอาร์4     ARG MON 500 NED BEL FRA GBR POR ITA USA 0   รอย ซัลวาโดรี DNS ดีบีอาร์5 Ret  มอริส แทร็งตีญง 11  – : แอสตันมาร์ตินไม่ได้เข้าแข่งขันในฐานะทีมผู้ผลิต  เอเอ็มอาร์21 เมอร์เซเดส     BHR EMI POR ESP MON AZE FRA STY AUT GBR HUN BEL NED ITA RUS TUR USA MXC SAP QAT SAU ABU 77 7  แลนซ์ สโตรลล์                        เซบัสทีอัน เฟ็ทเทิล                        เอเอ็มอาร์22 เมอร์เซเดส     BHR SAU AUS EMI MIA ESP MON AZE CAN GBR AUT FRA HUN BEL NED ITA SIN JPN USA MXC SAP ABU 55 7  แลนซ์ สโตรลล์                       เซบัสทีอัน เฟ็ทเทิล                        นีโค ฮึลเคินแบร์ค    เอเอ็มอาร์23 เมอร์เซเดส     BHR SAU AUS AZE MIA MON ESP CAN AUT GBR HUN BEL NED ITA SIN JPN QAT USA MXC SAP LVG ABU 280 5  เฟร์นันโด อาลอนโซ                        แลนซ์ สโตรลล์                        เอเอ็มอาร์24 เมอร์เซเดส     BHR SAU AUS JPN CHN MIA EMI MON CAN ESP AUT GBR HUN BEL NED ITA AZE SIN USA MXC SAP LVG QAT ABU 94 5  เฟร์นันโด อาลอนโซ                          แลนซ์ สโตรลล์                          เอเอ็มอาร์25 เมอร์เซเดส     AUS CHN JPN BHR SAU MIA EMI MON ESP CAN AUT GBR BEL HUN NED ITA AZE SIN USA MXC SAP LVG QAT ABU rowspan="3"  rowspan="3"   เฟร์นันโด อาลอนโซ                          แลนซ์ สโตรลล์                         แหล่งที่มา:
 หมายเหตุ
  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน
  คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางการแข่งขัน
  ฤดูกาลกำลังดำเนินอยู่
# วิจิลันเต -มายฮีโร่ อคาเดเมีย อิลลิกัลส์-
วิจิลันเต -มายฮีโร่ อคาเดเมีย อิลลิกัลส์-  หรือ มายฮีโร่ อคาเดเมีย: วิจิลันเต  เป็นซีรีส์มังงะญี่ปุ่น แต่งเรื่องโดยฮิเดยูกิ ฟูรูฮาชิ และวาดภาพโดยเบ็ตเต็ง คอร์ต เป็นทั้งภาคแยกและภาคย้อนอดีตของซีรีส์มังงะเรื่องมายฮีโร่ อคาเดเมียของโคเฮ โฮริโกชิ ตีพิมพ์ในนิตยสารจัมป์กีกาของสำนักพิมพ์ชูเอชะในเดือนสิงหาคม ค.ศ. 2016 แต่ย้ายไปเผยแพร่ในนิตยสารออนไลน์โชเน็งจัมป์+ ของสำนักพิมพ์ชูเอชะในเดือนตุลาคมของปีเดียวกัน ได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 15 เล่ม ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอโบนส์ฟิล์มออกอากาศตั้งแต่เดือนเมษายนถึงมิถุนายน พ.ศ. 2568 ฤดูกาลที่สองมีกำหนดออกอากาศในปี พ.ศ. 2569

 เนื้อเรื่อง 

วิจิลันเต -มายฮีโร่ อคาเดเมีย อิลลิกัลส์- เป็นเรื่องราวเมื่อ 5 ปีก่อนเหตุการณ์ในซีรีส์หลัก เรื่องราวเกี่ยวกับไฮมาวาริ โคอิจิ ชายหนุ่มผู้ใช้อัตลักษณ์ในการช่วยเหลือผู้อื่นแม้ว่าตนจะไม่ได้เป็นฮีโร่ที่มีใบอนุญาตก็ตาม หลังจากที่โคอิจิและฮาเนยามะ คาซึโฮะที่เป็นนักแสดงข้างถนนถูกกลุ่มอันธพาลทำร้าย ทั้งสองก็ได้รับการช่วยเหลือโดยนัคเคิลดัสเตอร์ผู้เป็นวิจิลันเต (ฮีโร่นอกกฎหมาย) ที่แข็งแกร่ง นัคเคิลดัสเตอร์ชวนให้โคอิจิและคาซึโฮะมาเป็นวิจิลันเตด้วยกัน

 สื่อ 
 มังงะ 

 อนิเมะ 

 ฤดูกาลที่ 1 (2568) 
 ตอนที่ ชื่อตอน วันออกอากาศ รวม ฤดูกาล
# เทศบาลเมืองเทพวงศา
เทศบาลเมืองเทพวงศา เป็นเทศบาลเมืองแห่งหนึ่งในตั้งอยู่ในอำเภอเขมราฐ จังหวัดอุบลราชธานี ครอบคลุมพื้นที่บางส่วนของตำบลเขมราฐ (นอกเขตเทศบาลตำบลเขมราฐ) เดิมทีเป็นองค์การบริหารส่วนตำบลเขมราฐ ต่อมาได้ขอเปลี่ยนชื่อเป็นองค์การบริหารส่วนตำบลเทพวงศา และเปลี่ยนแปลงฐานะเป็นเทศบาลตำบล เมื่อปี พ.ศ. 2551 จนกระทั้งได้เปลี่ยนแปลงฐานะเป็นเทศบาลเมือง เมื่อปี พ.ศ. 2568 มาจนถึงปัจจุบัน

 ประวัติ 
เทศบาลเมืองเทพวงศา เดิมทีก่อตั้งขึ้นจากสภาตำบลเขมราฐ ปกครองพื้นที่บางส่วนของตำบลเขมราฐ อำเภอเขมราฐ จังหวัดอุบลราชธานี จึงกระทั้งเมื่อปี พ.ศ. 2499 กระทรวงมหาดไทยได้ประกาศให้พื้นที่บางส่วนของตำบลเขมราฐ เป็น สุขาภิบาลเขมราฐ และมีการขยายเขตสุขาภิบาลเขมราฐ เมื่อปี พ.ศ. 2525

ต่อมาเมื่อวันที่ 19 มกราคม พ.ศ. 2539 สภาตำบลเขมราฐ ได้รับการยกฐานะเป็นองค์การบริหารส่วนตำบลเขมราฐ ปกครองคลุมพื้นที่บางส่วนของตำบลเขมราฐนอกเขตสุขาภิบาลเขมราฐ

วันที่ 18 กรกฎาคม พ.ศ. 2551 องค์การบริหารส่วนตำบลเขมราฐ ได้เปลี่ยนชื่อเป็น องค์การบริหารส่วนตำบลเทพวงศา (ที่มาของชื่อหน่วยงานคือ ตำแหน่งเจ้าเมืองเขมราษฎร์ธานี ”พระเทพวงศา”) ข้อมูลพื้นฐาน "ประวัติเทศบาล" เข้าถึงได้https://www.thepwongsa.go.th/index.php?option=com_k2&view=item&layout=item&id=225 สืบค้นเมื่อวันที่ 29 เมษายน 2568.  ต่อมาได้รับการประกาศเปลี่ยนแปลงฐานะเป็น เทศบาลตำบลเทพวงศา

วันที่ 27 มีนาคม พ.ศ. 2568 ได้มีประกาศกระทรวงมหาดไทย เปลี่ยนแปลงฐานะจากเทศบาลตำบลเทพวงศา เป็นเทศบาลเมืองเทพวงศาประกาศกระทรวงมหาดไทย เรื่องเปลี่ยนแปลงฐานะจากเทศบาลตำบลเทพวงศาเป็นเทศบาลเมืองเทพวงศา.pdf142.(พิเศษ) 87 ง.8:24 กุมภาพันธ์ 2568 มาจนถึงปัจจุบัน

 เขตปกครอง 
เทศบาลเมืองเทพวงศา มีเขตปกครองครอบคลุมพื้นที่บางส่วนของตำบลเขมราฐ (นอกเขตเทศบาลตำบลเขมราฐ) ประกอบด้วย 17 หมู่บ้าน ดังนี้

 บ้านบุ่งซวย
 บ้านนาสนาม
 บ้านแก้งเกลี้ยง
 บ้านอูบมุง
 บ้านไทรย้อย
 บ้านนาหว้าน้อย
 บ้านห้วยยาง
 บ้านหนองคูณ
 บ้านโชคชัย
 บ้านดงหนองหลวง
 บ้านโนนเตาถ่าน
 บ้านดอนบาก
 บ้านสามแยกถ้ำเสือ
 บ้านห่องข่อย
 บ้านสามแยกเมืองใหม่
 บ้านเกษมชมภู
 บ้านภูสวรรค์
# กระจอกอย่างแกยังไงก็แพ้จอมมาร
เป็นซีรีส์ไลต์โนเวลญี่ปุ่น เขียนโดย kiki และวาดภาพประกอบโดย kinta โดยเริ่มเผยแพร่ครั้งแรกในรูปแบบนิยายออนไลน์บนเว็บไซต์เผยแพร่นิยายที่สร้างโดยผู้ใช้ โชเซ็ตสึกะ นิ นาโร ในเดือนมกราคม ค.ศ. 2018 ต่อมา สำนักพิมพ์ Micro Magazine ได้ซื้อลิขสิทธิ์และเริ่มวางจำหน่ายฉบับพิมพ์ในเดือนกรกฎาคม ค.ศ. 2018 ภายใต้สำนักพิมพ์ GC Novels ไลท์โนเวลเรื่องนี้ได้รับลิขสิทธิ์ในการจัดจำหน่ายเป็นภาษาอังกฤษโดย Seven Seas Entertainment

มีมังงะดัดแปลง วาดภาพโดย Sunao Minakata ซึ่งเริ่มเผยแพร่ทางเว็บไซต์ Comic Ride ของสำนักพิมพ์ Micro Magazine ตั้งแต่เดือนธันวาคม ค.ศ. 2018 มังงะเรื่องนี้ได้รับลิขสิทธิ์จัดจำหน่ายเป็นภาษาอังกฤษโดย Seven Seas Entertainment เช่นกัน และมีการประกาศสร้างอนิเมะทีวีซีรีส์แล้ว

 เรื่องย่อ 
ฟลัม แอพริคอต เกิดมาพร้อมกับความสามารถพิเศษที่เรียกว่า "การย้อนกลับ" (Reversal) ซึ่งทำให้ค่าสถานะของเธอเป็นศูนย์ในทุกด้าน อย่างไรก็ตาม หลังจากที่เทพต้นกำเนิดได้ทำนายว่าเธอจะต้องเข้าร่วมปาร์ตี้ของผู้กล้าและปราบจอมมาร ฟลัมจึงต้องเผชิญกับภารกิจที่ดูเหมือนเป็นไปไม่ได้ สถานการณ์กลับเลวร้ายยิ่งขึ้นเมื่อ ฌอง อินเทจ นักปราชญ์ผู้มีชื่อเสียงในปาร์ตี้ ตัดสินใจขายเธอเป็นทาสแทน หลังจากถูกโยนให้เหล่าผีดิบเพื่อความสนุกของนายทาส พร้อมกับมีเพียงดาบต้องสาปติดตัว ฟลัมจึงได้ค้นพบความหมายที่แท้จริงของความสามารถ "การย้อนกลับ" ของเธอในที่สุด

 สื่อตีพิมพ์  
 ไลต์โนเวล 
เริ่มเผยแพร่ครั้งแรกในรูปแบบออนไลน์บนเว็บไซต์นิยายที่สร้างโดยผู้ใช้งาน โชเซ็ตสึกะ นิ นาโร ในเดือนมกราคม พ.ศ. 2561หลังจากนั้นสำนักพิมพ์ Micro Magazine ได้ซื้อลิขสิทธิ์และเริ่มวางจำหน่ายฉบับพิมพ์ตั้งแต่เดือนกรกฎาคม พ.ศ. 2561 ภายใต้สำนักพิมพ์ GC NovelsSeven Seas Entertainment ได้ลิขสิทธิ์ไลต์โนเวลชุดนี้เพื่อตีพิมพ์เป็นภาษาอังกฤษในปี พ.ศ. 2563

 มังงะ 
มังงะฉบับดัดแปลงวาดภาพประกอบโดย ซึนาโอะ มินาคาตะ เริ่มเผยแพร่บนเว็บไซต์ Comic Ride ของสำนักพิมพ์ Micro Magazine เมื่อวันที่ 27 ธันวาคม พ.ศ. 2561 และยังได้รับลิขสิทธิ์ตีพิมพ์เป็นภาษาอังกฤษโดย Seven Seas Entertainment อีกด้วย

 อนิเมะ 
มีการประกาศสร้าง อนิเมะ ฉบับทีวีซีรีส์ในวันที่ 28 เมษายน พ.ศ. 2568

 การตอบรับ 
ได้รับรีวิวในแง่บวกโดยทั่วไป โดยเครือข่ายข่าวอนิเมะให้คะแนนรวมของเล่มแรกเป็นระดับ B+ พร้อมทั้ง เธรอน มาร์ติน (Theron Martin) ชื่นชมคุณภาพของการเขียนและการเล่าเรื่องเมื่อเทียบกับไลท์โนเวลเรื่องอื่น ๆ แม้จะสังเกตว่า การใช้ฉากหลังที่อิงกลไกเกมนั้นให้ความรู้สึกเหมือนเป็นเครื่องมือช่วยพยุงเรื่องอยู่บ้าง.
# ดาวเคราะห์ไร้แกน
ดาวเคราะห์ไร้แกน (อังกฤษ: coreless planet) คือประเภทของดาวเคราะห์หินในสมมติฐานที่ไม่มีแกนโลหะ ซึ่งในส่วนแกนจะถูกแทนที่ด้วยชั้นหินเนื้อดาวขนาดยักษ์อย่างชัดเจน มันอาจจะก่อตัวขึ้นมาในบริเวณที่หนาวเย็นอันห่างไกลจากดาวฤกษ์แม่ของมัน

 จุดเริ่มต้น 
จากบทความวิชาการในปี ค.ศ. 2008 โดยซาราห์ ซีเกอร์ (Sara Seager) และลินดา เอลกินส์-แทนตัน (Linda Elkins-Tanton) ได้เสนอว่าการเกิดขึ้นของดาวเคราะห์ไร้แกนนั้นอาจมีได้สองกรณีเป็นหลัก

ในกรณีแรก ดาวเคราะห์ก่อตัวจากวัสดุที่มีลักษณะคล้ายคอนไดรต์ (chondrite) ที่มีการออกซิไดซ์อย่างสมบูรณ์และมีน้ำเป็นองค์ประกอบในปริมาณมาก โดยที่ธาตุเหล็กทั้งหมดในวัสดุจะถูกตรึงให้อยู่รูปของผลึกแร่ซิลิเกต ดาวเคราะห์ในลักษณะเช่นนี้อาจเกิดขึ้นได้ในบริเวณที่มีอุณหภูมิต่ำซึ่งอยู่ห่างจากดาวฤกษ์ศูนย์กลางอย่างมาก

ในกรณีที่สอง ดาวเคราะห์ก่อตัวขึ้นจากวัสดุที่มีทั้งน้ำและโลหะเหล็กในปริมาณมาก อย่างไรก็ตาม โลหะดังกล่าวนี้จะเกิดปฏิกิริยากับน้ำเพื่อสร้างออกไซด์ของเหล็กและปลดปล่อยก๊าซไฮโดรเจนออกมาก่อนที่กระบวนการแยกชั้นเพื่อก่อตัวเป็นแกนโลหะจะเกิดขึ้น หากหยดเหล็กมีขนาดเล็กพอ (น้อยกว่า 1 เซนติเมตร) และกระจายตัวอย่างทั่วถึง ผลลัพธ์ที่คาดว่าจะเกิดขึ้นคือเหล็กจะถูกออกซิไดซ์และติดอยู่ภายในชั้นแมนเทิล จึงไม่สามารถรวมตัวกันเป็นแกนดาวเคราะห์ได้

 สนามแม่เหล็ก 
สนามแม่เหล็กของโลกเกิดจากแกนโลหะเหลวที่เคลื่อนที่อยู่ภายในตามทฤษฎีไดนาโม แต่ในกรณีของดาวเคราะห์ซูเปอร์เอิร์ธ (super-Earths) หรือดาวเคราะห์ที่มีมวลมากกว่าโลกนั้นจะมีความดันที่สูงมากอันเนื่องมาจากมวลที่มาก ซึ่งอาจทำให้เกิดความหนืดสูงและอุณหภูมิหลอมเหลวที่เพิ่มขึ้นอันอาจนำไปสู่การขัดขวางกระบวนการแยกชั้นของวัสดุภายใน และนำไปสู่การมีแมนเทิลที่ไม่มีการแยกชั้นเป็นแกนดาว นอกจากนี้ แมกนีเซียมออกไซด์ (magnesium oxide) ซึ่งมีลักษณะเป็นหินแข็งบนโลก อาจอยู่ในสถานะของเหลวภายใต้ความดันและอุณหภูมิที่พบในดาวเคราะห์ซูเปอร์เอิร์ธ และในสภาวะดังกล่าวก็อาจสามารถก่อให้เกิดสนามแม่เหล็กจากภายในแมนเทิลของดาวเคราะห์เหล่านี้ได้

 ลักษณะ 
การคาดการณ์ของดาวเคราะห์ที่ไม่มีแกนและดาวเคราะห์ที่มีแกนนั้นมีความใกล้เคียงกันมาก โดยแตกต่างกันเพียงไม่กี่เปอร์เซ็นต์เท่านั้น ซึ่งทำให้การตีความองค์ประกอบภายในของดาวเคราะห์นอกระบบ (exoplanet) จากมวลและรัศมีที่วัดได้นั้นเป็นเรื่องที่ยากและไม่สามารถระบุโครงสร้างภายในได้อย่างแน่ชัด
# เทศบาลเมืองบ้านสร้าง
บ้านสร้าง เป็นเทศบาลเมืองในตำบลบ้านสร้าง อำเภอบางปะอิน จังหวัดพระนครศรีอยุธยา เริ่มแรกก่อตั้งเป็นสุขาภิบาล เมื่อปี พ.ศ. 2530 ต่อมาได้รับการเปลี่ยนแปลงฐานะเป็นเทศบาลตำบล เมื่อ พ.ศ. 2542 จนกระทั้งได้รับการยกฐานะขึ้นเป็นเทศบาลเมืองในปี พ.ศ. 2568 จนถึงปัจจุบัน

 ที่ตั้งและอาณาเขต 
เทศบาลเมืองบ้านสร้าง มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับเขตองค์การบริหารส่วนตำบลบ้านช้าง อำเภออุทัย และเทศบาลเมืองลำตาเสา อำเภอวังน้อย
 ทิศตะวันออก ติดต่อกับเขตเทศบาลเมืองลำตาเสา และองค์การบริหารส่วนตำบลบ่อตาโล่ อำเภอวังน้อย
 ทิศใต้ ติดต่อกับเขตเทศบาลเมืองลำตาเสา และองค์การบริหารส่วนตำบลบ่อตาโล่ อำเภอวังน้อยา
 ทิศตะวันตก ติดต่อกับ องค์การบริหารส่วนตำบลสามเรือน

 ประวัติ 
เทศบาลเมืองบ้านสร้าง ก่อตั้งเมื่อวันที่ 11 มิถุนายน พ.ศ. 2530 เป็น สุขาภิบาลบ้านสร้าง ในท้องที่บางส่วนของตำบลบ้านสร้าง อำเภอบางประอิน จังหวัดพระนครศรีอยุธยาประกาศกระทรวงมหาดไทย เรื่อง จัดตั้งสุขาภิบาลบ้านสร้าง อำเภอบางปะอิน จังหวัดพระนครศรีอยุธยา

ต่อมามีการเปลี่ยนแปลงสุขาภิบาลทุกแห่งในราชอาญาจักร เป็น เทศบาลตำบล ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542พระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 .PDF 116. 9 ก. 1-4:24 กุมภาพันธ์ 2542 จึงมีผลทำให้สุขาภิบาลบ้านสร้าง เปลี่ยนแปลงฐานะเป็น เทศบาลตำบลบ้านสร้าง เมื่อวันที่ 25 พฤษภาคม พ.ศ. 2542 

จนกระทั้งเมื่อวันที่ 15 กันยายน 2547 กระทรวงมหาดไทยประกาศยุบสภาตำบลบ้านสร้าง รวมกับเทศบาลตำบลบ้านสร้าง มีผลทำให้ตำบลบ้านสร้างทั้งตำบลอยู่ในเขตปกครองของเทศบาลทั้งหมด ประกาศกระทรวงมหาดไทย เรื่อง การยุบรวมสภาตำบลกับเทศบาลตำบล 

และเมื่อวันที่ 28 มีนาคม พ.ศ. 2568 กระทรวงมหาดไทยได้เปลี่ยนแปลงฐานะเทศบาลตำบลบ้านสร้าง เป็น เทศบาลเมืองบ้านสร้าง ประกาศกระทรวงมหาดไทย เรื่อง เปลี่ยนแปลงฐานะเทศบาลตำบลบ้านสร้าง อำเภอบางปะอิน จังหวัดพระนครศรีอยุธยา เป็นเทศบาลเมืองบ้านสร้าง.pdf 142. (พิเศษ) .87 ง:3 .24 กุมภาพันธ์ 2568 มาจนถึงปัจจุบัน

 เขตปกครอง 
เทศบาลเมืองบ้านสร้าง มีพื้นที่การปกครองตำบลบ้านสร้างทั้งตำบล ประกอบด้วย 8 หมู่บ้าน แบ่งออกเป็น 20 ชุมชน ได้แก่ 

 ชุมชนวังคุ้งแมว         
 ชุมชนหน้าแพ               
 ชุมชนบ้านลานเท        
 ชุมชนบ้านท้องคุ้ง       
 ชุมชนตลาดบ้านสร้าง 
 ชุมชนบ้านล่าง              
 ชุมชนวัดบ้านสร้าง         
 ชุมชนเหมือนฝัน1       
 ชุมชนศาลาเขียว      
 ชุมชนมานิตลิฟวิ่งโฮม  
 ชุมชนอนานคร                
 ชุมชนบ้านรางยายเพียร 
 ชุมชนเสริมสุข                
 ชุมชนแกรนด์วิลเลจ      
 ชุมชนเหมือนฝัน2     
 ชุมชนเดอะแกรนพาร์ค   
 ชุมชนรณชัย              
 ชุมชนเอื้ออาทรเฟส1     
 ชุมชนเอื้ออาทรเฟส2
 ชุมชนบ้านตาป้อม
# อลิซ โนะ เพนต์แอดเวนเจอร์
อลิซ โนะ เพนต์แอดเวนเจอร์  เป็นเกมผจญภัยใน ค.ศ. 1995 ที่อิงจากภาพยนตร์แอนิเมชันอลิซท่องแดนมหัศจรรย์ใน ค.ศ. 1951

วิธีเล่น
ตัวเกมมีโหมดเนื้อเรื่อง โหมดจิตรกรรม และโหมดมิดเวย์ โหมดเนื้อเรื่องปรากฏในโหมดโต้ตอบ (พร้อมรหัสผ่าน) หรือภาพยนตร์สี่นที่สามารถดูได้ภายใต้เวลาน้อยกว่าหนึ่งชั่วโมง ตัวเกมมีเป้าหมายต่อเด็ก และต้องมีความรู้ทั้งภาษาญี่ปุ่นและภาษาอังกฤษจึงจะสนุกกับโหมดเนื้อเรื่องและเข้าใจกฎกติกาได้อย่างเต็มที่ เกมอาร์เคดทั้งสามเกมประกอบด้วย การทาสีดอกกุหลาบเป็นสีแดง การตีตัวละครจากเนื้อเรื่อง และการจับคู่สิ่งมีชีวิตเหมือนกับในเกมไพ่ Concentration

เครื่องมือมียางลบอันเดียว และภาพวาดไม่สามารถบันทึกได้ จานสี 256 สีเต็มสงวนไว้บนฉากผืนผ้าใบเปล่า 

เกมนี้รองรับเมาส์แฟมิคอม

ดูเพิ่ม
 อลิซในแดนมหัศจรรย์ วรรณกรรมต้นฉบับใน ค.ศ. 1865 โดยลูอิส แคร์รอล
# บาห์เรนเมนวอลเลย์บอลลีก
อีซา บิน รอชิด วอลเลย์บอลลีก  เป็นการแข่งขันวอลเลย์บอลชายระดับสูงสุดของประเทศบาห์เรน และจัดขึ้นโดยสมาคมวอลเลย์บอลบาห์เรน ซึ่งปัจจุบันมีทีมเข้าแข่งขันทั้งหมด 8 ทีม โดยจะแข่งขันแบบพบกันหมดในระบบเหย้าและเยือน หลังจากฤดูกาลปกติ ทีมที่มีอันดับดีที่สุด 4 ทีมจะเข้าสู่รอบเพลย์ออฟ และอีก 2 ทีมสุดท้ายจะตกชั้นโดยอัตโนมัติ

สโมสรที่ชนะเลิศสูงสุดได้แก่ อัลมุฮาร์รัก คลับ ซึ่งชนะทั้งหมด 16 สมัย

 ทำเนียบผู้ชนะเลิศ 
 ฤดูกาล  ทีมชนะเลิศ 1974–75  อัลฮาเราะฮ์ คลับ 1975–76  อัลฮาเราะฮ์ คลับ 1976–77  อัลฮาเราะฮ์ คลับ 1977–78  อัลฮาเราะฮ์ คลับ 1978–79  อัลฮาเราะฮ์ คลับ 1979–80  อัลฮาเราะฮ์ คลับ 1980–81  อัลฮาเราะฮ์ คลับ 1981–82  อันนัศร์ คลับ 1982–83  อันนัศร์ คลับ 1983–84  อันนัศร์ คลับ 1984–85  อันนัศร์ คลับ 1985–86  นัจญ์มะฮ์ คลับ 1986–87  นัจญ์มะฮ์ คลับ 1987–88  นัจญ์มะฮ์ คลับ 1988–89  นัจญ์มะฮ์ คลับ 1989–90  อันนัศร์ คลับ 1990–91  อันนัศร์ คลับ 1991–92  อันนัศร์ คลับ ฤดูกาล  ทีมชนะเลิศ 1992–93  อันนัศร์ คลับ 1993–94  อัลมุฮาร์รัก คลับ 1994–95  อัลมุฮาร์รัก คลับ 1995–96  อัลมุฮาร์รัก คลับ 1996–97  อัลมุฮาร์รัก คลับ 1997–98  อัลมุฮาร์รัก คลับ 1998–99  อัลมุฮาร์รัก คลับ 1999–00  อัลมุฮาร์รัก คลับ 2000–01  อัลมุฮาร์รัก คลับ 2001–02  อัลมุฮาร์รัก คลับ 2002–03  นัจญ์มะฮ์ คลับ 2003–04  อัลมุฮาร์รัก คลับ 2004–05  อันนัศร์ คลับ 2005–06  อัลมุฮาร์รัก คลับ 2006–07  อันนัศร์ คลับ 2007–08  อันนัศร์ คลับ 2008–09  อัลมุฮาร์รัก คลับ 2009–10  อัลมุฮาร์รัก คลับ ฤดูกาล  ทีมชนะเลิศ 2010–11  อัลมุฮาร์รัก คลับ 2011–12  อันนัศร์ คลับ 2012–13  ไม่ได้จัดแข่งขัน  2013–14  ไม่ได้จัดแข่งขัน  2014–15  อัลอะฮ์ลี คลับ 2015–16  ดาร์กะอ์ลีบ คลับ 2016–17  นัจญ์มะฮ์ คลับ 2017–18  อัลอะฮ์ลี คลับ 2018–19  ดาร์กะอ์ลีบ คลับ 2019–20  อัลมุฮาร์รัก คลับ 2020–21  อัลอะฮ์ลี คลับ 2021–22  อัลอะฮ์ลี คลับ 2022–23  ดาร์กะอ์ลีบ คลับ 2023–24  อัลมุฮาร์รัก คลับ 2024–25  อัลมุฮาร์รัก คลับ

 จำนวนครั้งที่ชนะเลิศ 
สโมสรครั้งปีที่ชนะเลิศ อัลมุฮาร์รัก คลับ  16  1993–94, 1994–95, 1995–96, 1996–97, 1997–98, 1998–99, 1999–00, 2000–01, 2001–02, 2003–04, 2005–06, 2008–09, 2009–10, 2010–11, 2019–20, 2023–24, 2024–25 อันนัศร์ คลับ  12  1981–82, 1982–83, 1983–84, 1984–85, 1989–90, 1990–91, 1991–92, 1992–93, 2004–05, 2006–07, 2007–08, 2011–12 อัลฮาเราะฮ์ คลับ  7  1974–75, 1975–76, 1976–77, 1977–78, 1978–79, 1979–80, 1980–81 นัจญ์มะฮ์ คลับ  6 1985–86, 1986–87, 1987–88, 1988–89, 2002–03, 2016–17 อัลอะฮ์ลี คลับ  4 2014–15, 2017–18, 2020–21, 2021–22 ดาร์กะอ์ลีบ คลับ   3 2015–16, 2018–19, 2022–23
# เรซซิงบูลส์
เรซซิงบูลส์  เป็นทีมและผู้ผลิตสัญชาติอิตาลีในการแข่งขันฟอร์มูลาวันตั้งแต่ฤดูกาล  ภายใต้ชื่อ วีซาแคชแอปเรซซิงบูลส์เอฟวันทีม  หรือเรียกด้วยอักษรย่อว่า วีคาร์บ  ทีมเป็นหนึ่งในทีมผู้ผลิตฟอร์มูลาวันที่อยู่ในเครือของเรดบูล จีเอ็มบีเอช บริษัทสัญชาติออสเตรีย ร่วมกับอีกทีมคือเรดบูลเรซซิง ก่อตั้งภายใต้ชื่อสกูเดเรียโตโรรอสโซตั้งแต่ฤดูกาล  ถึง  และสกูเดเรียอัลฟาทอรีตั้งแต่ฤดูกาล  ถึง  ก่อนจะปรับภาพลักษณ์ใหม่เป็น อาร์บี  สำหรับฤดูกาล  และเปลี่ยนมาเป็นเรซซิงบูลส์ในฤดูกาล 

ปัจจุบัน เพเทอร์ ไบเออร์ ดำรงตำแหน่งเป็นประธานเจ้าหน้าที่บริหาร และ โลร็อง เมอเกียส ทำหน้าที่เป็นหัวหน้าทีม ทีมเริ่มต้นฤดูกาล 2024 ด้วยนักขับชุดเดิมจากอัลฟาทอรี ได้แก่ แดเนียล ริกคาร์โด และ ยูกิ สึโนดะ ริกคาร์โดถูกปลดออกจากทีมหลังสิ้นสุดการแข่งขันสิงคโปร์กรังด์ปรีซ์ 2024 และถูกแทนที่โดย เลียม ลอว์สัน นักขับสำรองของทีมและสมาชิกเรดบูลจูเนียร์ ลอว์สันได้เลื่อนขั้นสู่ทีมหลักของเรดบูลสำหรับฤดูกาล 2025 โดยได้  นักขับที่เลื่อนขั้นมาจากการแข่งขันฟอร์มูาลาทู เข้ามาแทนที่เดิมของเขาที่เรซซิงบูลส์ ลอว์สันถูกปลดออกจากทีมหลักหลังจากแข่งขันไปได้สองรายการและกลับมายังเรซซิงบูลส์ดังเดิม ในขณะที่สึโนดะได้เลื่อนขั้นสู่ทีมหลักแทน

 ผลการแข่งขันฟอร์มูลาวัน 
(คำสำคัญ)
 ฤดูกาล แชสซี เครื่องยนต์ ยางรถยนต์ นักขับ 1 2 3 4 5 6 7 8 9 10 11 12 13 14 15 16 17 18 19 20 21 22 23 24 คะแนน   วีคาร์บ 01 ฮอนด้า    BHR SAU AUS JPN CHN MIA EMI MON CAN ESP AUT GBR HUN BEL NED ITA AZE SIN USA MXC SAP LVG QAT ABU 46 8  แดเนียล ริกคาร์โด                    เลียม ลอว์สัน        ยูกิ สึโนดะ                          วีคาร์บ 02 ฮอนด้า    AUS CHN JPN BHR SAU MIA EMI MON ESP CAN AUT GBR BEL HUN NED ITA AZE SIN USA MXC SAP LVG QAT ABU rowspan="4"  rowspan="4"   อีซัก อาจาร์                          ยูกิ สึโนดะ    เลียม ลอว์สัน                       แหล่งที่มา:
 หมายเหตุ
  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน

  ฤดูกาลกำลังดำเนินอยู่ 

 หมายเหตุ
# อาเคด
อาเคด, อาร์เขด หรือ ฉันนบถ  ประกอบด้วยช่องโค้งที่ต่อเนื่องกัน โดยแต่ละช่องโค้งได้รับการรองรับด้วยเสาหรือเสารับน้ำหนักรวมที่เรียงต่อกัน อาเคดภายนอกจะออกแบบให้เป็นทางเดินที่มีหลังคาสำหรับคนเดินเท้า มีระเบียง (loggia) หลายแห่ง แต่ช่องโค้งไม่ใช่องค์ประกอบสำคัญ อาเคดอาจมีช่องโค้งอยู่ทั้งสองข้างของทางเดิน 

อาเคดหลอกเป็นลักษณะเฉพาะของสถาปัตยกรรมโรมาเนสก์ ซึ่งได้รับอิทธิพลมาจากสถาปัตยกรรมกอทิก ในสถาปัตยกรรมกอทิกดั้งเดิม อาเคดอาจตั้งอยู่ภายใน เป็นส่วนล่างสุดของผนังบริเวณกลางโบสถ์ รองรับระเบียงเหนือทางเดินข้างและช่องรับแสงในอาสนวิหารWilliam Chambers (1973), Chambers's encyclopaedia, Volume 1, International Learning Systems Corp, p. 534 หรือภายนอก ซึ่งโดยปกติแล้วจะเป็นส่วนหนึ่งของทางเดินที่ล้อมรอบลานโล่งและวิหารคด
# แลออน วรอแบล
แลออน วรอแบล (6 เมษายน ค.ศ. 1954 – 1 กุมภาพันธ์ ค.ศ. 2025) เป็นนักกีฬาเรือใบชาวโปแลนด์ วรอแบลเป็นนักกีฬาที่ได้รับตำแหน่งแชมป์ยุโรปและโอลิมปิกฤดูร้อน 1980Leon Wróbel 

ชีวประวัติ
วรอแบลได้เหรียญทองแดงสามครั้งในการแข่งขันชิงแชมป์ยุโรป 470 (1976, 1978 and 1979) เช่นเดัยวกันกับการเป็นแชมป์ประเทศโปแลนด์ใน ค.ศ. 1974–76 และ 1978–83

เขาเป็นตัวแทนของประเทศโปแลนด์ในโอลิมปิกฤดูร้อน 1980Leon WROBEL โดยชนะที่ 5 ในการแข่งขันประเภทคลาส 470 ร่วมกับตอมัช สตอตสกี

วรอแบลเสียชีวิตในวันที่ 1 กุมภาพันธ์ ค.ศ. 2025 ด้วยอายุ 70 ปีOdszedł Leon Wróbel
# ห้องโถงพักคอย
ห้องโถงพักคอย (บางครั้งเรียก foyer, entryway, reception area หรือ entrance hall) คือห้องในอาคารที่อยู่ต่อกับทางเข้าจากภายนอก มักจะเป็นห้องขนาดใหญ่หรือกลุ่มห้อง (ในโรงละคร โรงอุปรากร ห้องแสดงดนตรี โชว์รูม โรงภาพยนตร์ ฯลฯ) ติดกับหอประชุม อาจเป็นพื้นที่พักผ่อนสำหรับผู้ชม โดยเฉพาะอย่างยิ่งใช้ก่อนการแสดงและในช่วงพัก แต่ยังเป็นสถานที่เฉลิมฉลองหรือจัดงานรื่นเริงหลังการแสดงอีกด้วย ในอาคารอื่น ๆ เช่น อาคารสำนักงานหรือคอนโดมิเนียม ห้องโถงพักคอยสามารถทำหน้าที่เป็นพื้นที่รวมตัวระหว่างทางเข้าและลิฟต์ไปยังชั้นอื่น ๆ ได้
# ลานโล่ง
ลานโล่ง  หรือ ลาน (court) เป็นพื้นที่อันมีขอบเขต มักล้อมรอบด้วยอาคาร หรือกลุ่มอาคารที่เปิดโล่งรับแสง

ลานโล่งเป็นองค์ประกอบทั่วไปในอาคารทั้งแบบตะวันตกและตะวันออก และสถาปนิกทั้งโบราณและร่วมสมัยได้ออกแบบลานโล่งทั้งในลักษณะอาคารทั่วไปและแบบพื้นถิ่น พื้นที่ดังกล่าวใน โรงแรมและอาคารสาธารณะมักเป็นสถานที่พบปะหลักด้วยจุดประสงค์บางประการ นำไปสู่ความหมายอื่นของ คำว่า "ศาล" คำว่า court และ yard ทั้งสองคำมีรากศัพท์เดียวกัน ซึ่งหมายถึงพื้นที่ปิดล้อม ในมหาวิทยาลัย มักเรียกลานโล่งว่า ลานสี่เหลี่ยมอาคารล้อม
# ผู้ออกแบบเครื่องแต่งกาย
ผู้ออกแบบเครื่องแต่งกาย  คือผู้ที่ออกแบบเครื่องแต่งกายสำหรับภาพยนตร์ ละครเวที หรือรายการโทรทัศน์ บทบาทของผู้ออกแบบเครื่องแต่งกายคือการสร้างสรรค์ชุดหรือเครื่องแต่งกายของตัวละครและสร้างสมดุลให้กับฉากทั้งผิวสัมผัสและสีสัน ฯลฯ ผู้ออกแบบเครื่องแต่งกายจะทำงานร่วมกับผู้กำกับ นักออกแบบฉาก นักออกแบบแสง นักออกแบบเสียง และบุคลากรฝ่ายสร้างสรรค์อื่น ๆ ผู้ออกแบบเครื่องแต่งกายอาจร่วมมือกับช่างทำผม ช่างทำวิก หรือช่างแต่งหน้า ในโรงละครยุโรป บทบาทจะแตกต่างกันออกไป เนื่องจากนักออกแบบละครมักจะออกแบบทั้งเครื่องแต่งกายและฉาก
# เฉลียง
เฉลียง หรือ ระเบียง (บ้างสะกดด้วย verandah ในภาษาอังกฤษแบบออสเตรเลียและนิวซีแลนด์) คือ โถงทางเดินหรือมุขทางเข้า ที่มีหลังคาคลุมแต่เปิดโล่ง อยู่ติดกับภายนอกอาคาร เฉลียงจะโอบล้อมด้วยราวระเบียง และมักจะทอดยาวไปถึงด้านหน้าและด้านข้างของโครงสร้าง
# เจ้าหญิงมาตีลด์ โซฟีแห่งเอิททิงเงิน-สปีลบวร์ค
เจ้าหญิงมาตีลด์ โซฟีแห่งเอิททิงเงิน-เอิททิงเงินและเอิททิงเงิน-สปีลบวร์ค หรือ มาตีลด์ โซฟี เจ้าหญิงแห่งทวร์นและทัคซิส (พระนามเต็ม: มาตีลด์ โซฟี; 9 กุมภาพันธ์ พ.ศ. 2359 – 20 มกราคม พ.ศ. 2429) ที่ต่อมาได้ดำรงพระอิสริยยศพระชายาเจ้าชายแห่งทวร์นและทัคซิส
 พระประวัติ 
พระองค์ประสูติเมื่อปี พ.ศ. 2359 เป็นพระธิดาใน โยฮันเนสสส์ อาล็อยศิอุสที่ 3 เจ้าชายแห่งเอิททิงเงิน-เอิททิงเงินและเอิททิงเงิน-สปีลบวร์ค และ เจ้าหญิงอเมลี เอากุสเทอแห่งวดีเร โดยพระองค์เป็นหลานตา ในเกเนอราลเฟ็ลท์มาร์ชัล คาร์ล ฟิลิปป์ ฟ็อน วดีเร ผู้เป็นจอมพลแห่งราชอาณาจักรบาวาเรีย
 เสกสมรส 
พระองค์ทรงเสกสมรสกับ มัคซีมีลีอาน คาร์ล เจ้าชายที่ 6 แห่งทวร์นและทัคซิส เมื่อวันที่ 24 มกราคม พ.ศ. 2382 โดยมีพระบุตร 12 พระองค์ คือ
เจ้าชายอ็อทโทแห่งทวร์นและทัคซิส
เจ้าชายเกออร์อคแห่งทวร์นและทัคซิส
เจ้าชายพอลแห่งทวร์นและทัคซิส
เจ้าหญิงอเมลีแห่งทวร์นและทัคซิส
เจ้าชายฮูโกแห่งทวร์นและทัคซิส
เจ้าขายกุสตาฟ อ็อทโทแห่งทวร์นและทัคซิส
เจ้าชายวิลเฮ็ล์มแห่งทวร์นและทัคซิส
เจ้าชายอดอล์ฟแห่งทวร์นและทัคซิส
เจ้าชายฟรันทซ์แห่งทวร์นและทัคซิส
เจ้าชายนิโกเลาส์แห่งทวร์นและทัคซิส
เจ้าชายอัลเฟรดแห่งทวร์นและทัคซิส
เจ้าหญิงมารี จอร์จีนาแห่งทวร์นและทัคซิส

พระองค์ทรงเป็นพระชายาพระองค์ที่ 2 ของพระสวามี เนื่องด้วยพระชายาพระองค์แรกของพระสวามีคือ บารอเนสวิลเฮลมีเนอแห่งดอร์นบวร์ค สิ้นพระชนม์ไปก่อนหน้านั้น 5 ปี 

เจ้าหญิงมาตีลด์ โซฟี สิ้นพระชนม์ลงเมื่อวันที่ 20 มกราคม พ.ศ. 2429 สิริพระชันษา 69 ปี โดยพระองค์มีพระชันษามากกว่าพระสวามี 15 ปี พระศพของพระองค์ถูกฝังไว้ในกรุฟต์คาเพลเล เมืองเซนต์เอมเมอรัม เมืองเรเกินส์บวร์ค ประเทศเยอรมนี ร่วมกับพระสวามีและพระชายาพระองค์แรกของพระสวามี
 อ้างอิง 
https://www.genealogics.org/getperson.php?personID=I00037356&tree=LEO 
http://www.royaltyguide.nl/families/fam-O/oettingen/oettingenspielberg2.htm